L 327/10
SK
Úradný vestník Európskej únie
21.12.2022
(57)
Oslobodenie pomoci týkajúcej sa znevýhodnení v súvislosti so sústavou Natura 2000 v odvetví poľnohospodárstva, pomoci týkajúcej sa záväzkov v oblasti poľnohospodárstva, životného prostredia a klímy a pomoci týkajúcej sa ekologického poľnohospodárstva by sa malo uplatňovať len na podniky pôsobiace v odvetví poľnohospodárskej prvovýroby.
(58)
Projekty financované európskym partnerstvom v oblasti inovácií (EIP) zameraným na poľnohospodársku produk­ tivitu a udržateľnosť vedú k inovácii v odvetví poľnohospodárstva a vo vidieckych oblastiach.
Štátna pomoc poskytnutá podnikom zapojeným do projektov operačných skupín EIP, na ktoré sa vzťahuje článok 127 naria­ denia (EÚ) 2021/2115, má malý vplyv na hospodársku súťaž, a to najmä vzhľadom na pozitívnu úlohu, ktorú pomoc zohráva pri výmene znalostí, predovšetkým v prípade miestnych a poľnohospodárskych komunít, ako aj na kolektívny charakter pomoci a jej pomerne malý rozsah.
Tieto projekty majú integrovaný charakter.
Zvyčajne zahŕňajú viacero aktérov a dotýkajú sa viacerých odvetví, čo môže viesť k určitým ťažkostiam pri ich klasifikácii podľa pravidiel štátnej pomoci.
Vzhľadom na lokálny charakter jednotlivých projektov operačných skupín EIP vybratých na základe viacročnej stratégie miestneho rozvoja určenej a vykonávanej prostredníctvom verejnosúkromného partnerstva, ako aj vzhľadom na ich orientáciu na komunitný, sociálny, environmentálny a klima­ tický záujem, by sa toto nariadenie malo zamerať na určité ťažkosti, ktorým čelia projekty operačných skupín EIP, aby sa tak uľahčil ich súlad s pravidlami štátnej pomoci.
(59)
Vzhľadom na obmedzený vplyv malých súm pomoci poskytovaných podnikom, ktoré priamo alebo nepriamo využívajú projekty operačných skupín EIP, na obchod a hospodársku súťaž, by sa mali stanoviť jednoduché pravidlá pre prípady, keď súhrnná suma pomoci na jeden projekt nepresahuje určitý strop.
(60)
Komisia uplatnila články 107 a 108 zmluvy na podniky pôsobiace v odvetví lesného hospodárstva v mnohých rozhodnutiach, najmä v rámci usmernení z roku 2014.
V období 2014 – 2020 Komisia schválila v súlade s týmito usmerneniami viac ako 200 schém pomoci v prospech odvetvia lesného hospodárstva.
Zo skúseností Komisie vyplýva, že opatreniami pomoci v odvetví lesného hospodárstva sa vďaka existencii jednoznačných kritérií zlučiteľnosti nevytvorilo žiadne výrazné narušenie hospodárskej súťaže na vnútornom trhu.
Vzhľadom na tieto skúsenosti a v záujme zjednodušenia a hospodárnosti konania by preto malo byť možné oslobodiť opatrenia pomoci v prospech odvetvia lesného hospodárstva od notifikačnej povinnosti bez ohľadu na to, či sú spolufinancované z prostriedkov EPFRV.
Je preto vhodné, aby Komisia využívala právomoci, ktoré jej boli zverené nariadením (EÚ) 2015/1588, v oblasti pomoci na zalesňovanie a vytváranie lesnatej plochy; pomoci na agrolesnícke systémy; pomoci na prevenciu a odstraňovanie lesných škôd spôsobených lesnými požiarmi, prírod­ nými katastrofami, nepriaznivými poveternostnými udalosťami, ktoré možno prirovnať k prírodnej katastrofe, inými nepriaznivými poveternostnými udalosťami, škodcami rastlín a katastrofickými udalosťami; pomoci na investície na zlepšenie odolnosti a environmentálnej hodnoty lesných ekosystémov; pomoci týkajúcej sa osobit­ ných znevýhodnení jednotlivých oblastí vyplývajúcich z určitých povinných požiadaviek vymedzených v článku 3 smernice Rady 92/43/EHS a v článku 3 smernice Európskeho parlamentu a Rady 2009/147/ES (15); pomoci na služby v oblasti lesného hospodárstva, životného prostredia a klímy a na ochranu lesov; pomoci na investície do infraštruktúry súvisiacej s rozvojom, modernizáciou alebo prispôsobením odvetvia lesného hospodárstva; pomoci na investície do lesníckych technológií a do spracovania, mobilizácie a odbytu lesníckych výrobkov; pomoci na ochranu genetických zdrojov v lesnom hospodárstve, pomoci na začatie podnikateľskej činnosti pre skupiny a organizácie výrobcov v odvetví lesného hospodárstva, pomoci na sceľovanie lesníckych pozemkov a pomoci na spoluprácu v odvetví lesného hospodárstva.
(61)
S cieľom stimulovať zoskupené iniciatívy v odvetví lesného hospodárstva Komisia uplatňuje články 107 a 108 zmluvy na pomoc na začatie podnikateľskej činnosti pre skupiny a organizácie výrobcov v odvetví lesného hospodárstva.
V rokoch 2014 až 2020 Komisia schválila takúto pomoc v piatich prípadoch.
V odvetví poľnohospodárstva už bola takáto pomoc oslobodená od notifikačnej povinnosti podľa nariadenia (EÚ) č. 702/2014.
Preto je vhodné oslobodiť od notifikačnej povinnosti týkajúcej sa štátnej pomoci aj pomoc na začatie podnikateľskej činnosti pre skupiny a organizácie výrobcov v odvetví lesného hospodárstva.
(62)
Hospodárska diverzifikácia a vytváranie nových hospodárskych činností vrátane činností obehového biohospodár­ stva majú zásadný význam z hľadiska rozvoja a konkurencieschopnosti vidieckych oblastí a MSP, ktoré tvoria základ vidieckeho hospodárstva Únie.
V nariadení (EÚ) 2021/2115 sa stanovujú opatrenia na podporu rozvoja nepoľnohospodárskych podnikov vo vidieckych oblastiach, ktoré sú zamerané na podporu zamestnanosti, vytvá­ ranie kvalitných pracovných miest vo vidieckych oblastiach, zachovanie existujúcich pracovných miest, zníženie sezónnych výkyvov zamestnanosti, rozvoj nepoľnohospodárskych odvetví mimo spracovania poľnohospodárskych výrobkov a potravín a zároveň na podporu integrácie podnikov a miestnych medziodvet­ vových prepojení.
(15) Smernica Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (Ú. v.
EÚ L 20, 26.1.2010, s. 7).